Publication: Magyar Közlöny
Issue: MK-2002-4 (Year: 2002, Number: 4)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzõi
Paragraph Index: 98

4. Árverési katalógusok Megengedhetõ mûvészeti alkotások díj- és engedélymentes — azaz csak bejelentési kötelezettség melletti — reprodukciója olyan katalógusok céljára, amelyek a mûalkotások kereskedelmi forgalomban való értékesítése során közremûködõ aukciós(árverezõ)házak, galériák stb. által kerülnek kiadásra, és amelyek egyedüli és kizárólagos célja a mûtárgyak árverésen való értékesítésének elõsegítését szolgálják, és kizárólag az aukció keretében kerülnek terjesztésre, értékesítésre. A reprodukciók ilyen módon való felhasználásának feltétele, hogy a mûtárgyak értékesítése után, az Szjt. 70. és 100. §-ban foglalt, ún. „5%-os” jogdíj és járulék maradéktalanul megfizetésre kerüljön, illetõleg a szükséges adatszolgáltatásoknak is eleget tegyen a mûkereskedõ. A jogszerû felhasználás további feltétele, hogy az árverezés megkezdése elõtt, a katalógus összeállítását és megjelenését követõen haladéktalanul juttassa el a katalógus 1 példányát a kereskedõ a HUNGART számára. Abban az esetben, ha az árverezés után fizetési és egyéb kötelezettségeinek mégsem tenne eleget, úgy a HUNGART a katalógusban reprodukált mûvek után, az általános tarifák szerinti díj fizetésére is kötelezni fogja.

Source: https://magyarkozlony.hu/hivatalos-lapok/11fb75845c39cb23df49be85e90e793345416c48/dokumentumok/19a27b7411184f18d68a80f2d7449ca00ec79614/letoltes